section_heading: Životopis i teniski početci
paragraph_text: Tomić je iz športske obitelji. Otac Ivan (Ivica) igrao je nogomet za Husinski rudar i Rudar iz Bukinja. Stric Drago Tomić bio je direktor ŽRK Jedinstva iz Tuzle. Prvi Bernardov rođak Zvjezdan Tomić trener je rukometašica Jedinstva.(boš.) Tuzlarije E.M. - Avaz: Roditelji Bernarda Tomića iz Tuzle su iselili u Australiju, 21. siječnja 2009. (pristupljeno 15. studenoga 2019.) Bernard je dijete Hrvata Ivice i Bošnjakinje Adise. 1992. godine roditelji su mu iz Husina izbjegli u Njemačku. Nastanili su se u Stuttgartu, gdje se rodio Bernard. Čitava obitelj preselila se u Queensland u Australiju kada je Bernard imao tri godine. Kao vrlo talentirano dijete, Bernard je s 12, 14 i 16 godina osvojio najprestižnije juniorsko tenisko natjecanje - Orange Bowl. Ryan Keen, Flashback to 2008: Davis Cup mentors to help tame Bernard Tomic, Gold Coast Bulletin, 14. srpnja 2015., pristupljeno 8. siječnja 2016. 2008. godine postao je najmlađi tenisač koji je osvojio juniorsko Otvoreno prvenstvo Australije, što mu je do sada jedan od najvećih uspjeha u karijeri. Krajem iste godine, tijekom susreta sa sunarodnjakom Marinkom Matoševićem, pri rezultatu 1:6 i 1:3, išetao je s terena bez razloga, zbog čega ga je ITF suspendirao na nekoliko mjeseci.